joelniklaus/EU_Wikipedias huggingface dataset:
Βασίλειος Σφυρόερας

Ο Βασίλειος Βλ. Σφυρόερας (1921 – 26 Μαΐου 2015) ήταν Έλληνας ιστορικός, καθηγητής της νεότερης ιστορίας στο Πανεπιστήμιο Αθηνών.

Γεννήθηκε στην Απείρανθο της Νάξου και, μετά τις γυμνασιακές σπουδές του στην ιδιαίτερη πατρίδα του, φοίτησε στο Πανεπιστήμιο Αθηνών. Το 1946 πήρε το πτυχίο του από το Τμήμα Ιστορίας και Αρχαιολογίας. Υπηρέτησε ως καθηγητής στη μέση εκπαίδευση από το 1950 (αρχικά στη Μονή Βελλάς) και το 1956 διορίσθηκε στο Κέντρο Ερεύνης Μεσαιωνικού και Νέου Ελληνισμού της Ακαδημίας Αθηνών.

Το 1968 ο Β. Σφυρόερας αναγορεύθηκε παμψηφεί εντεταλμένος υφηγητής της έδρας της ιστορίας της νεότερης Ελλάδας στη Φιλοσοφική Σχολή του Πανεπιστημίου Αθηνών. Τίτλος της επί υφηγεσία διατριβής του ήταν Τα Ελληνικά Πληρώματα του Τουρκικού Στόλου (Αθήνα 1968). Κατ' εντολή της Ακαδημίας Αθηνών πραγματοποίησε επιστημονικές αποστολές στο Άγιο Όρος, στα Μετέωρα και στις Κυκλάδες, και έλαβε μέρος σε διεθνή συνέδρια.

Διετέλεσε σύμβουλος της «Εταιρείας Ιστορικών Σπουδών επί του Νεωτέρου Ελληνισμού» και του «Ομίλου μελέτης Ελληνικού Διαφωτισμού». Επίσης, μέλος της Γλωσσικής Εταιρείας, της Λαογραφικής Εταιρείας, της Εταιρείας Κυκλαδικών Μελετών, ιδρυτικό μέλος της Ελληνικής Βιβλιογραφικής Εταιρείας και άλλων επιστημονικών ενώσεων.

Δημοσίευσε λογοτεχνικά κείμενα με τα ψευδώνυμα Δρόσος Καραβάς και Βασίλειος Κρηνιώτης στα περιοδικά Νεοελληνικά Γράμματα, Πνευματική Ζωή, Ηπειρωτική Εστία, Κυκλαδικά και άλλα. Οι πολλές ιστορικές μελέτες και ερευνητικές εργασίες του αναφέρονται κυρίως στην περίοδο της Τουρκοκρατίας. Βασικό του έργο, που επί έτη διδασκόταν στο Τμήμα Ιστορίας και Αρχαιολογίας του ΕΚΠΑ ήταν το Οι Έλληνες επί Τουρκοκρατίας, το οποίο εκδόθηκε στην Αθήνα το 1971.

Τους τελευταίους μήνες της ζωής του αντιμετώπιζε προβλήματα υγείας και νοσηλευόταν σε νοσοκομείο των Αθηνών.

Ο Β. Σφυρόερας ήταν μικρότερος αδελφός του λογοτέχνη και λαογράφου Νίκου Σφυρόερα.

Πηγές 
 Το αντίστοιχο λήμμα στη Νέα Ελληνική Εγκυκλοπαίδεια (Χάρη Πάτση), τόμος 21, σελ. 281
 Το αντίστοιχο λήμμα στη Βιογραφική Εγκυκλοπαίδεια του Νεώτερου Ελληνισμού, 1830-2016, τόμ. Δ΄ (Αθήνα: Historia, 2016), σ. 233.

Έλληνες ιστορικοί
Έμιλι Μπετ Ρίκαρντς

Η Έμιλι Μπετ Ρίκαρντς (Emily Bett Rickards, 24 Ιουλίου 1991) είναι Καναδή ηθοποιός, γνωστή για τον ρόλο της ως Felicity Smoak στο κανάλι The CW της τηλεοπτικής σειράς Arrow.

Προσωπική Ζωή
Η Ρίκαρντς γεννήθηκε και μεγάλωσε στη Δυτική Πλευρά του Καναδά. Ξεκίνησε τη καριέρα της σε νεαρή ηλικία, συστήθηκε με το μουσικό θέατρο και το χορό, με την ελπίδα αργότερα να συστηθεί με σοβαρότερες υποκριτικές δουλείες. Αποφοίτησε από το λύκειο νωρίς και στη συνέχεια φοίτησε στο Vancouver Film School, ολοκληρώνοντας το Acting Essentials Program. Επίσης η Ρίκαρτντς φοίτησε στο Alida Vocal Studio in Vancouver.

Καριέρα
Η Ρίκαρντς εμφανίστηκε στο βίντεο κλίπ των Nickelback στο τραγούδι "Never Gonna Be Alone" το 2008 και, έπειτα απο δευτερεύοντες ρόλους, υποδύθηκε την Felicity Smoak στην τηλεοπτική σειρά Arrow το 2012. Αρχικά υπέγραψε για ένα επεισόδιο ως guest star, η χημεία της με τον τηλεοπτικό αστέρα Στίβεν Άμελ σε συνδιασμό με την θετική αντίδραση την οδήγησε να υπογράψει ως επαναλαμβανόμενη συμπρωταγωνιστή στον πρώτο κύκλο, και ως κύριο χαρακτήρα στον δέυτερο. Το επόμενο έτος θα υποδυθεί την Lauren Phillips στην τηλεοπτική ταινία Romeo Killer: The Chris Porco Story.

Φιλμογραφία

Εξωτερικοί Σύνδεσμοι

Παραπομπές 

Καναδές ηθοποιοί κινηματογράφου
Καναδές ηθοποιοί τηλεόρασης
Καναδές ηθοποιοί φωνής
Πηκτίνη

Η πηκτίνη (σημ: συμπυκνωμένο, συμπαγές) είναι ένας δομικός ετεροπολυσακχαρίτης που βρίσκεται στα κυτταρικά τοιχώματα των επίγειων φυτών.

Απομονώθηκε για πρώτη φορά και περιγράφηκε από τον Henri Braconnot το 1825. Παράγεται σε λευκή ή ελαφρά σκούρα σκόνη για το εμπόριο, κυρίως εξάγεται από εσπεριδοειδή, και χρησιμοποιείται ως παράγοντας ζελατινοποίησης, ειδικά για μαρμελάδες και ζελέδες. Χρησιμοποιείται ως έκδοχο στην ιατρική, στα γλυκά και ως σταθεροποιητής σε χυμούς φρούτων και ποτά που περιέχουν γάλα, καθώς και ως πηγή φυτικών ινών.

Χημεία 

Οι πηκτίνες είναι επίσης γνωστές και με το όνομα πηκτικοί πολυσακχαρίτες, είναι πλούσιοι σε γαλακτουρονικό οξύ. Διάφοροι επιμέρους τέτοιοι πολυσακχαρίτες έχουν χαρακτηρισθεί και ταυτοποιηθεί εντός της πηκτικής ομάδας. Οι ομογαλακτουρονάνες είναι γραμμικές αλυσίδες από α-(1–4)- D-γαλακτουρονικό οξύ.

Εξωτερικοί σύνδεσμοι

Πολυσακχαρίτες
Πρόσθετα τροφίμων
Επιστήμη τροφίμων
Μαρίνα Βλαχάκη

Η Μαρίνα Βλαχάκη είναι Ελληνίδα  τραγουδίστρια. 

Γεννήθηκε στο Ηράκλειο Κρήτης και μεγάλωσε στην Αθήνα. 

Σπούδασε φωνητική και θεωρία στον Πειραϊκό Σύνδεσμο και μετά στο Δημοτικό Ωδείο του Πειραιά. Ξεκίνησε να τραγουδάει από 15 χρόνων, δίπλα στη Μαρινέλλα στη «Νεράιδα», και συνέχισε τις εμφανίσεις πλάι σε επίσης, κορυφαία ονόματα, όπως ο Τόλης Βοσκόπουλος, η Ρίτα Σακελλαρίου Γ Ζαμπετα Β. Μοσχολιου Γ. Πουλοπουλο, Χριστιανα και, ένα χρόνο πριν συνεργαστεί με το Στράτο Διονυσίου, βρέθηκε στα «Δειλινά» κοντά στο Δημήτρη Μητροπάνο, το Μανώλη Μητσιά, την Τάνια Τσανακλίδου, την Άννα Βίσση, την Ελπίδα, το Χάρρυ Κλυνν(Με τον Μητροπανο και τον Χαρρυ Κλιν συνεργαστηκε για 6 σεζον Αθηνα, Θεσσαλονικη και σε ολεs τιs πολειs τηs Ελλαδαs) τον Αντώνη Καλογιάννη. Εκεί την άκουσε για πρώτη φορά ο Στράτος Διονυσίου και την επόμενη σεζόν συνεργάστηκαν τυχαία στη «Φαντασία». Μαζί του τραγουδούσαν ο Τόλης Βοσκόπουλος, ο Μιχάλης Μενιδιάτης, η Λίτσα Διαμάντη, η Δούκισσα, ο Θέμης Αδαμαντίδης, ο Νίκος Νομικός. Τότε ο Στράτος Διονυσίου πρότεινε στη Μαρίνα Βλαχάκη να γίνει παρτενέρ του και από το 1980 και για σχεδόν 10 συναπτά έτη, ήταν παρτενέρ του στις πίστες, στο στούντιο , στις συναυλίες και σε ολεs τιs live εμφανισειs τουs, συμμετείχε στις επιτυχίες του τη δεκαετία του’80 και στους δύο πρώτους προσωπικούς της δίσκουςο Στρατοs Διονυσιου συμμετέχει σε δύο ντουέτα: το «Κράτησέ με» και το «Μου λείπεις», όπως και στις δεύτερες φωνές.

Έχει κάνει 5 προσωπικούς δίσκους:

 1987: «Κράτησέ με», με τη συμμετοχή του Στράτου στο ομώνυμο τραγούδι του δίσκου, στον οποίο συμμετέχει επίσης και ως συνθέτης, γράφοντας τη μουσική στο τραγούδι «Ήρθα κοντά σου», σε στίχους του Γ. Κλεφτογιώργου.
 1989: «Είσαι ο ένας», στον οποίο, επίσης ο Στράτος συνέθεσε το ομώνυμο τραγούδι, καθώς επίσης κι άλλα 2 τραγούδια, όπως το «Ξεγελάστηκα» και το «Τι μας χωρίζει», σε στίχους Γ. Βρούβα. Στο δίσκο αυτό υπάρχει και το ντουέτο «Μου λείπεις» με το Στράτο, σε στίχους και μουσική Τάκη Μουσαφίρη.
 1991: «Δεν έχεις φύγει», στίχοι Γ. Λεκάκη, μουσική Τ. Χαμουρτιάδη, που το ομώνυμο τραγούδι  ήταν αφιερωμένο στο Στράτο.
 1992: «Ισόβια μαζί σου». Το ομώνυμο τραγούδι ακούστηκε και στην ταινία «Όλα είναι δρόμος», 
 1997: «Μια εγώ, μια εσύ».

Έχει συνεργαστεί με σημαντικούς δημιουργούς, όπως Χρ. Νικολόπουλος, Τ. Σούκας, Θ. Πολυκανδριώτης, Α. Χρυσοβέργης, Σπ. Γιατράς, Τ. Μουσαφίρης, Β. Παπαδόπουλος, Ν.Λουκάς, Σ. Μαραγκουδάκη, Γ. Κλεφτογιώργος, Μ. Γιαπράκας, Σ. Τσιλίκης, Γ. Βρούβας και Ιφιγένεια Γιαννοπούλου.

Digital Singles Toν Οκτωβριο του 2017 κυκλοφορησε απο το Ogdoo music το <<ΜΙΑ ΣΤΑΛΑ ΕΣΥ>>  σε στιχουs Κ Μπαλαχουτη και σε μουσικη του Γ. Πηλιχου<<και επαιξε στην τηλεοπτικη σειρα του ΑLPHA<<ΤΑΤΟΥΑΖ>>

Νοεμβριο του 2020 κυκλοφορησε το <<ΔΥΟ ΣΤΡΟΦΕΣ>> σε στιχουs του Γιωργου. Κλεφτογιωργου και σε μουσικη του Σταματη Χρηστου απο την music mirror.

Αυγουστοs του 2021 το ΑΓΑΠΗ ΚΑΙ ΦΩΣ σε μουσικη του Σταματη Χρηστου και σε στιχουs τηs Μαριναs Βλαχακη απο την music mirror.

Λαϊκοί τραγουδιστές
Victoria Rock Club

Η Βικτώρια (ή αλλιώς αγγ: Victoria Rock Club) ήταν Ροκ στέκι της εποχής του '70-'80. Βρίσκονταν στην πλατεία "περιβολάκι" της Νίκαιας (Αττική). Στη Βικτώρια, πολλοί Ροκάδες της εποχής έμαθαν και αγάπησαν το Ροκ και το Χέβυ Μέταλ. Το μαγαζί ήταν υπόγειο και είχε μόνο μιά μικρή επιγραφή με το όνομα επάνω από την είσοδο. Είχε επίσης ηχομόνωση ώστε δεν ενοχλούσε τους περίοικους.

Βιογραφία

Τα πρώτα χρόνια
Η Βικτώρια ήταν από τα ιστορικά Ροκ κλαμπ της Αθήνας. Άνοιξε στην δεκαετία του '70 και ξεκίνησε με Φανκ μουσική. Στη συνέχεια παρακολουθώντας τις μουσικές εξελίξεις της εποχής, η Ροκ άρχισε σιγά σιγά να παίζει στην "Υπόγα". Ροκάδες και Μεταλλάδες περίμεναν από νωρίς το απόγευμα στην πλατεία μέχρι ο DJ να βάλει το πρώτο κομμάτι. Aπ' τις αρχές της δεκαετίας του 80' η Victoria φιλοξενούσε τα top συγκροτήματα της εποχής. Συγκροτήματα όπως οι Alex Harvey, Saxon, Motorhead, Scorpions, Iron Maiden κά., χάριζαν στους θαμώνες υπέροχες και μοναδικές στιγμές, όχι με κάποια συναυλία, αλλά με την παρέα τους στα ίδια τραπέζια με τους πιστούς φίλους της ''υπόγας''.

Παραπομπές

Πηγές
 Victoria Rock Club σύντομο ιστορικό 
 Λίστα με τραγούδια από τη Ροκ δισκογραφία της εποχής του '70 - '80 

Ροκ μουσική
Χαλιμέ Χατούν

Η Χαλιμέ Χατούν (Οθ. Τούρκικα:حلیمه خاتون) (Τούρκικα: Halime Hatun, 13ος αιώνας - 1281) ήταν η σύζυγος του Ερτογρούλ Γαζή και μητέρα του σουλτάνου Οσμάν Α΄, ιδρυτή της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Halime Valide Hatun Aliyyetü'ş-Şân Hazretleri

Βιογραφία 
Ήταν Τουρκικής καταγωγής. Γέννησε τρείς γιούς: τον Οσμάν Α', τον Γκιουντιούζ Άλπ και τον Σαβτζί Μπέη. Ο τόπος ταφής της Χαλιμέ Χατούν είναι στον κήπο του τάφου του Ερτογρούλ Γαζή στο Σογιούτ.

Η Χαλιμέ Χατούν είχε την ιδιότητα της Βαλιντέ Χατούν αλλά δεν ήταν κανονική Βαλιντέ εφόσον ο τίτλος χρησιμοποιήθηκε πρώτη φορά από την Αϊσέ Χαφσά Σουλτάν, σύζυγο του Σελίμ Α΄ και μητέρα του Σουλεϊμάν Α' του Μεγαλοπρεπούς.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
 Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover).

Βαλιντέ Σουλτάνες
Αφρικανική αγριόγατα

Η Αφρικανική αγριόγατα (Felis silvestris lybica), είναι ένα υποείδος της Αγριόγατας που ζει στην Αφρική, από την Αραβική χερσόνησο έως την Κασπία θάλασσα. Επίσης αναφέρεται και ως Αγριόγατα της Εγγύς Ανατολής και δεν πρέπει να συγχέεται με την Αγριόγατα της Νότιας Αφρικής (Felis silvestris cafra).

Περιγραφή

Το χρώμα της Αφρικανικής αγριόγατας είναι αμμώδες γκρι και μερικές φορές απαλό κίτρινο ή κόκκινο χρώμα. Τα αυτιά της είναι κοκκινωπά, με ανοιχτό κίτρινο γύρω από το πτερύγιο του αυτιού της. Οι ρίγες γύρω από το μάγουλο είναι μαύρες. Υπάρχει μια σκούρα λωρίδα κατά μήκος της σπονδυλικής της στήλης, τα πλευρά της έχουν πιο ανοιχτό χρώμα και η κοιλιά της είναι υπόλευκη. Η Αφρικανική αγριόγατα έχει κάποιες διαφορές με την Αγριόγατα της Ευρώπης όπως τα χρώματα στους ώμους, στη σπονδυλική στήλη, στην κατασκευή της ουράς της καθώς επίσης και στη γούνα της Αφρικανικής αγριόγατας που είναι μικρότερη από αυτή της Αγριόγατας της Ευρώπης.

Το μήκος των αρσενικών κυμαίνεται από 47 έως 59,7 εκ. το κεφάλι με το σώμα ενώ η μακριά ουρά από 26,7 έως 36,8 εκ. Το μήκος των θηλυκών είναι 40,6 έως 55,8 εκ με 24,1 έως 33,7 εκ. την ουρά. Τα περισσότερα αρσενικά και θηλυκά ζυγίζουν 3,2 έως 4,5 κιλά.

Διατροφή και Συμπεριφορά

Η Αφρικανική αγριόγατα τρέφεται κυρίως με ποντίκια, αρουραίους και άλλα μικρά θηλαστικά. Όταν τους δοθεί η ευκαιρία τρώνε ψάρια, πουλιά, ερπετά, αμφίβια και έντομα. Η αγριόγατα πλησιάζει αργά αργά το θήραμά της, επιτίθεται και αρπάζει τη λεία της. Η αφρικανική αγριόγατα δραστηριοποιείται κυρίως κατά τη διάρκεια του λυκόφωτος. Όταν θυμώνει αυξάνει τον όγκο της γούνας της (ανατριχιάζει), προκειμένου να τρομάξει τον αντίπαλο. Κατά τη διάρκεια της ημέρας κρύβεται σε θάμνους. Η περιοχή του αρσενικού συμπίπτει με άλλων θηλυκών και όλοι μαζί υπερασπίζονται το έδαφός τους από εισβολείς. Το θηλυκό γεννάει από 2 έως 6 μικρά, με μέσο όρο τα 3 μικρά. Η Αφρικανική αγριόγατα γεννάει σε λαγούμια ή κοιλότητες στο έδαφος. Η κυοφορία κρατά 56-69 ημέρες. Τα μικρά γεννιούνται τυφλά και στηρίζονται στη μητέρα τους. Μένουν μαζί της 5 έως 6 μήνες και στον 6ο μήνα είναι γόνιμα.

Οικότοποι

Η Αφρικανική αγριόγατα ζει σε όλη την Αφρική και σε μια περιοχή από την Αραβική χερσόνησο έως την Κασπία θάλασσα. Ζουν στο Μαρόκο, την Αλγερία, την Τυνησία, τη Λιβύη και την Αίγυπτο, κατοικούν επίσης στις σαβάνες της Δυτικής Αφρικής από τη Μαυριτανία στο Κέρας της Αφρικής, συμπεριλαμβανομένων τη Σομαλία, την Ερυθραία, την Αιθιοπία, το Τζιμπουτί, το Σουδάν και τη Νότια Αφρική. Ζουν σε ορεινές και ημιορεινές περιοχές, αλλά και στην έρημο Σαχάρα.

Οι Αγριόγατες των μεσογειακών νησιών της Σικελίας, της Κορσικής και της Κρήτης πιθανόν κατάγονται από την Ευρωπαϊκή Αγριόγατα.

Αιλουρίδες
Θηλαστικά της Αφρικής
Αίλουρος
Θηλαστικά της Μέσης Ανατολής
Ντόναλντ Άνταμσον

Ο Ντόναλντ Άνταμσον  (αγγλ. Donald Adamson, γεννημένος στις 30 Μαρτίου 1939) —  Βρετανός λόγιος και ιστορικός που ειδικεύεται στην ιστορία της Γαλλίας.

Έxει ακαδημαϊκούς τίτλους στο Πανεπιστήμιο της Οξφόρδης και το έτoς 1989 εκλέχθηκε επισκέπτης καθηγητής Ιστορίας στο Κολέγιο Βόλφσον του Κέιμπριτζ.

Δείτε επίσης 
 Μπλεζ Πασκάλ
 Ιωαννίτες Ιππότες

Τιμητικές διακρίσεις
  Ιππότης του Ακαδημαϊκού Φοίνικα, 1986 
  Ιππότης του Άγίου Ιωάννη, 1998 
  Σταυρός αξίας pro Merito Melitensi, 2013;

 Fellow της Βασιλικης Ακαδημίας της Λογοτεχνίας (FRSL), 1983.

Παραπομπές

Εξωτερικοί σύνδεσμοι 
 Burke's Peerage & Baronetage 
 Debrett's People of Today  

Άγγλοι κριτικοί
Άγγλοι πανεπιστημιακοί
Βρετανοί γλωσσολόγοι
Βρετανοί ιστορικοί
Βρετανοί συγγραφείς
Άγγλοι βιογράφοι
Στίβεν Άμελ

Ο Στίβεν Άνταμ Αμέλ (Stephen Adam Amell, 8 Μαΐου 1981) είναι Καναδός ηθοποιός. Είναι ευρέως γνωστός για το ρόλο του ως Oliver Queen / Green Arrow στην τηλεοπτική σειρά Arrow και πρόκειται να υποδυθεί τον Casey Jones στη συνέχεια του Teenage Mutant Ninja Turtles.

Προσωπική Ζωή
Ο Άμελ γεννήθηκε στο Τορόντο του Οντάριο. Είναι ξάδερφος του ηθοποιού Robbie Amell. Στις 25 Δεκεμβρίου, 2012 παντρεύτηκε την Αμερικανίδα ηθοποιό και μοντέλο Cassandra Jean σε μία ιδιωτική τελετή στην Καραϊβική και για δεύτερη φορά στη Νέα Ορλεάνη στις 26 Μαΐου, 2013. Το ζευγάρι έχει μία κόρη, γεννημένη το 2013.

Καριέρα

Ο Άμελ εμφανίστηκε σε δύο επεισόδια της 4ης σεζόν της σειράς Queer as Folk το 2004. Υποδύθηκε τον Adam στην πρώτη σεζόν της τηλεοπτικής σειράς Dante's Cove αντικαταστάθηκε στη δεύτερη σεζόν από τον Jon Fleming.
Το 2007, ο Άμελ κέρδισε ένα Gemini Award για τη guest εμφάνισή του στο ReGenesis. Τον ίδιο χρόνο ήταν επίσης υποψήφιος για Gemini Award στην κατηγορία καλύτερος συνολικά ηθοποιός για το Rent-a-Goalie.

Είχε επαναλαμβανόμενους ρόλους στις τηλεοπτικές σειρές Da Kink in My Hair και Heartland.
Στις 3 Δεκεμβρίου, 2010 συμμετείχε στο cast του The Vampire Diaries ως λυκάνθρωπος 'Brady' για τη σεζόν 2.

Ο Άμελ πρωταγωνίστησε  ως Joran van der Sloot στην ταινία Justice for Natalee Holloway η οποία προβλήθηκε για πρώτη φορά τον Μάιο του 2011.

Τον Ιανουάριο του 2011, ανακοινώθηκε ότι ο Liam McIntyre είχε κερδίσει το ρόλο Spartacus. Ο Άμελ μαζί με τον  Aiden Turner βρισκόταν ανάμεσα στους άλλους τρεις επικρατέστερους υποψηφίους για το ρόλο.

Στις 2 Οκτωβρίου,2011On October 2, 2011, η 3η σεζόν της σειράς του HBOHung έκανε πρεμιέρα με τον Άμελ να πρωταγωνιστεί ως Jason, ένας νεαρός ζιγκολό αντίπαλος του Thomas Jane ως Ray Drecker. Επίσης εμφανίστηκε ως στην 4η σεζόν του 90210.

Ο Άμελ ανακοίνωσε στις 28 Οκτωβρίου, 2011 ότι μόλις είχε τελειώσει τα γυρίσματα του χριστουγεννιάτικου επεισοδίου της σειράς New Girl με την Ζόι Ντεσανέλ και τον Μαξ Γκρίνφιλντ.Στις 9 Νοεμβρίου, 2011, είχε ανακοινωθεί για τον επαναλαμβανόμενο ρόλο του Scottie, ενός νοσηλευτή στο ιδιωτικό ιατρείο του ABC.

Τον Ιανουάριο του 2012, ο Άμελ επιλέχθηκε να υποδυθεί τον Arrow στην ομώνυμη σειρά του CW.

Στις 6 Νοεμβρίου, 2014, συμμετείχε στην κωμωδία Whatever Makes You Happy που βασίζεται στο ομώνυμο μυθιστόρημα του William Sutcliffe.

Φιλμογραφία

Ταινίες

Τηλεόραση

Βιντεοπαιχνίδια

Βραβεία και Υποψηφιότητες

Παραπομπές

Εξωτερικοί σύνδεσμοι

 
 
 
 

Καναδοί άνδρες ηθοποιοί κινηματογράφου
Καναδοί άνδρες ηθοποιοί τηλεόρασης
Καναδοί άνδρες ηθοποιοί φωνής
Φώτιος Χρηματόπουλος

Ο Φώτιος Χρηματόπουλος (1929 - 2006) του Δημητρίου, ήταν Έλληνας δικηγόρος και πολιτικός. Υπηρέτησε ως βουλευτής Πειραιά με τη Νέα Δημοκρατία από το 1977 ως το 1981.

Σταδιοδρομία 
Γεννήθηκε στη Μόσχα και σπούδασε νομικά. Μετά τη Μεταπολίτευση ήταν υποψήφιος βουλευτής με τη Νέα Δημοκρατία στην εκλογική περιφέρεια Β΄ Πειραιώς στις εκλογές του 1974 και συγκέντρωσε 4.211 ψήφους. Εξελέγη βουλευτής στις εκλογές του 1977. με 10.671 σταυρούς (1ος σε σταυρούς από το κόμμα στην εν λόγω έδρα).. Στις εκλογές του 1981 ήταν ξανά υποψήφιος και δεν εξελέγη βουλευτής, συγκεντρώνοντας 4.296 ψήφους.. Το 1985 ήταν ξανά υποψήφιος στις εκλογές, χωρίς πάλι να εκλεγεί.
Στις δημοτικές εκλογές του 1986 ήταν υποψήφιος δήμαρχος στη Νίκαια, χωρίς επιτυχία, καθώς έλαβε στον πρώτο γύρο ποσοστό 22,94%.
Απεβίωσε σε ηλικία 77 ετών, το 2006.

Βιβλιογραφία 
Κώστα Διγκαβέ, Οι εκλογές στην Ελλάδα 1844-1985, Μαλλιάρης Παιδεία, Θεσσαλονίκη 1986.

Παραπομπές 

Βουλευτές Β' Πειραιά
Βουλευτές εκλεγμένοι με τη Νέα Δημοκρατία
Νανούρισμα

Νανούρισμα ονομάζεται ένα χαλαρωτικό μουσικό κομμάτι ή τραγούδι, το οποίο συνήθως απευθύνονται σε μικρά παιδιά. Οι σκοποί του νανουρίσματος ποικίλλουν, και σε ορισμένες κοινωνίες χρησιμοποιούνται για να μεταδοθεί η πολιτιστική γνώση ή παράδοση. Πολλές φορές τα νανουρίσματα χρησιμοποιούνται για την ανάπτυξη των επικοινωνιακών δεξιοτήτων, ανάδειξη της συναισθηματικής νοημοσύνης, συντήρηση της προσοχής των βρεφών, μετριασμό της διέγερσης των βρεφών και ρύθμιση της συμπεριφοράς τους. Ίσως μια από τις πιο σημαντικές χρήσεις των νανουρισμάτων είναι το κοίμισμα των βρεφών. Ως εκ τούτου, η μουσική είναι συχνά απλή και επαναλαμβανόμενη. Νανουρίσματα μπορούν να βρεθούν σε πολλές χώρες, και έχουν υπάρξει από τους αρχαίους χρόνους.

Παραπομπές

Εξωτερικοί σύνδεσμοι 
Ελληνικός πολιτισμός, νανουρίσματα

Μουσικά είδη
Παιδικά τραγούδια
Αυτοκράτειρα Μιτσίκο της Ιαπωνίας

Η Μιτσίκο Σόντα (γεννήθηκε στις 24 Οκτωβρίου 1934, () είναι η σύζυγος του 125ου αυτοκράτορα της Ιαπωνίας Ακιχίτο και η βασιλομήτωρ του 126ου αυτοκράτορα της Ιαπωνίας Ναρουχίτο. Ήταν η πρώτη αυτοκράτειρα της Ιαπωνίας που δεν προερχόταν από τον Αυτοκρατορικό Οίκο της Ιαπωνίας αλλά από την αστική τάξη της Ιαπωνίας.

Βιογραφία 
Γεννήθηκε στις 24 Οκτωβρίου 1934 στην Ιαπωνία. Παντρεύτηκε τον τέως αυτοκράτορα της Ιαπωνίας Ακιχίτο στις 10 Απριλίου 1959,και απέκτησαν τα παρακάτω τέκνα:
Αυτοκράτορας Ναρουχίτο (23 Φεβρουαρίου 1960-)
Διάδοχος Ακισίνο (11 Νοεμβρίου 1965-)
Πριγκίπισσα Σαγιάκο Νόρι-νο-μίγια ή Πριγκίπισσα Νόρι (18 Απριλίου 1969), δεν είναι επίσημ μέλος της αυτοκρατορικής οικογένειας της Ιαπωνίας λόγω του ότι παντρεύτηκε τον πολιτικό μηχανικό Γιοσίκι Κουρόντα και άλλαξε το επίθετο της (όπως το όριζε ο νόμος) σε Σαγιάκο Κουρόντα.

Πηγές 
 Japanese Empress who dreams of being invisible - Telegraph
 Empress Michiko - The Japan Times

Αυτοκράτειρες της Ιαπωνίας
Α1 Κατηγορία υδατοσφαίρισης γυναικών 2014-15

Το πρωτάθλημα Ελλάδας πόλο γυναικών για την περίοδο 2014–15 ήταν το 28ο στην ιστορία του θεσμού. Διεξήχθη ως συνήθως με τη συμμετοχή οκτώ ομάδων. Πρωταθλήτρια ομάδα αναδείχθηκε στις 30 Μαΐου ο Ολυμπιακός για 6η φορά στην ιστορία του, επικρατώντας στην επεισοδιακή σειρά των τελικών με 3-2 της Βουλιαγμένης. Οι ερυθρόλευκες ολοκλήρωσαν έτσι εξαιρετικά την αγωνιστική περίοδο, καθώς ένα μήνα νωρίτερα είχαν κατακτήσει και την Ευρωλίγκα.

Κανονική περίοδος

Βαθμολογία 

ΝΟΒΑ και Ηρακλής έχουν από ένα μηδενισμό και μία ποινή αφαίρεσης τριών βαθμών.

Πλέι οφ 
Στα πλέι οφ προκρίθηκαν οι τέσσερις πρώτες ομάδες της κανονικής περιόδου. Οι ημιτελικές σειρές και ο μικρός τελικός κρίθηκαν στις δύο νίκες, ενώ ο μεγάλος τελικός κρίθηκε στις τρεις. Εκεί ο Ολυμπιακός αν και προηγήθηκε 2-0, τελικά χρειάστηκε και 5ο αγώνα για να επικρατήσει της Βουλιαγμένης. Ο τελευταίος τελικός δεν τελείωσε ποτέ λόγω αποχώρησης της Βουλιαγμένης τρία λεπτά πριν το τέλος, με τον Ολυμπιακό να προηγείται με 10-4.

Το πανόραμα των πλέι οφ:

Ημιτελικοί

Μικρός τελικός

Μεγάλος τελικός

Τελική κατάταξη

Παραπομπές

Εξωτερικοί σύνδεσμοι 
Κολυμβητική Ομοσπονδία Ελλάδος
Βαθμολογία κι αποτελέσματα κανονικής περιόδου Ιστότοπος waterpololive.gr

2014 2015
Υδατοσφαίριση το 2014
Υδατοσφαίριση το 2015
Απόστολος Αηδονάς

Ο Απόστολος Αηδονάς του Γεωργίου (Θεσσαλονίκη, 1918 - 10 Αυγούστου 2009) ήταν Έλληνας δικηγόρος και βουλευτής Θεσσαλονίκης επί δεκαετίες. Ήταν επίσης Γενικός Επιθεωρητής της ΔΕΘ και Γενικός Διευθυντής Οργανισμού Λιμένος Θεσσαλονίκης. Για την αντιστασιακή και πολεμική του δράση τιμήθηκε με τον Πολεμικό Σταυρό Γ΄ Τάξεως και με το Μετάλλιο Εξαίρετων Πράξεων.

Βιογραφία 
Καταγόταν από την Επανομή Θεσσαλονίκης και σπούδασε νομικά στο Πανεπιστήμιο της Αθήνας. Εργάστηκε ως αυτοκινητιστής και ως δικηγόρος. Κατά τον Πόλεμο του 1940 πολέμησε στο ελληνοαλβανικό Μέτωπο και πήρε μέρος σε πολλές μάχες. Επίσης, ανέπτυξε αντιστασιακή δράση, ιδρύοντας τις οργανώσεις "Ιερός Λόχος", "Πατριωτικό Ελληνικό Κομιτάτο" και "Φιλική Εταιρεία".
Εκλέχθηκε βουλευτής Θεσσαλονίκης για πρώτη φορά το 1951 με τον Ελληνικό Συναγερμό, αργότερα όμως διαγράφηκε από τον Παπάγο.. To 1953 πήρε μέρος στην επαναληπτική εκλογή για μία έδρα, την οποία κέρδισε η Ελένη Σκούρα (ο Αηδονάς ήρθε 4ος). Έπειτα εντάχθηκε στην ΕΡΕ και στις εκλογές του 1956 , του 1958 (πρώην Δήμου Θεσσ.) και του 1961 εξελέγη βουλευτής Θεσσαλονίκης. Για τελευταία φορά εξελέγη βουλευτής Υπολοίπου Θεσσαλονίκης στις εκλογές του 1974 με 11.672 σταυρούς προτίμησης.
Το 1957, με δική του εισήγηση ιδρύθηκε ο ΟΑΣΘ.
Ασχολήθηκε και με την Τοπική Αυτοδιοίκηση, υπηρετώντας ως δημοτικός σύμβουλος στο Δήμο Θεσσαλονίκης. Έπειτα από τη Μεταπολίτευση, συνέβαλε στην επέκταση των δρομολογίων για τα αστικά λεωφορεία, φτάνοντας ως την Επανομή.
Με τη σύζυγό του, Σοφία Δημητριάδου, απέκτησαν μία κόρη, τη Νέλλη, οικονομολόγο, εκπαιδευτικό και επί μακρόν δημοτική σύμβουλο Θεσσαλονίκης και έναν γιο, το δικηγόρο Γιώργο, μέλος του Δ.Σ. του ΔΣΘ.

Απεβίωσε το 2009 και η ταφή του έγινε στην Επανομή.

Παραπομπές 

Βουλευτές Θεσσαλονίκης
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Βουλευτές Β΄ Θεσσαλονίκης
Πολεμικός Σταυρός Γ' Τάξεως
Μοναστηράκι Αργολίδας

Το Μοναστηράκι είναι χωριό στο νομό Αργολίδας, χτισμένο στους πρόποδες του όρους Εύβοια, ανάμεσα σε δύο χαμηλούς λόφους. Γεωγραφικά βρίσκεται δίπλα στις Μυκήνες και το αρχαίο Ηραίο και έχει θέα σε ολόκληρο τον Αργολικό κάμπο. Το Μοναστηράκι αποτελούσε ξεχωριστή κοινότητα μέχρι το 2010, οπότε αυτή καταργήθηκε και το χωριό εντάχθηκε στο διευρυμένο δήμο Άργους-Μυκηνών.

Ιστορία και γενικά στοιχεία 
Στην αρχαιότητα, το Μοναστηράκι υπήρξε ιδιαίτερα σημαντικό για τις γειτονικές του πόλεις, όπως καταδεικνύεται από ένα αρχαίο λατομείο, από όπου οι Μυκηναίοι εξόρυσσαν πέτρωμα για την ανέγερση των ταφικών μνημείων τους.

Το σύγχρονο χωριό ιδρύθηκε επί τουρκοκρατίας όταν στο χώρο όπου βρίσκεται σήμερα η κεντρική πλατεία του ανακαλύφθηκε μια πηγή καθαρού νερού· λόγω αυτού του γεγονότος, οι κάτοικοι του παρακείμενου (και σήμερα ανύπαρκτου) χωριού Πλέσσα μετοίκησαν σε αυτό, ιδρύοντας το Πρίφτιανι (=Παπαδοχώρι). Το όνομα, αρβανίτικης προέλευσης, οφείλεται στους Αρβανίτες που βρίσκονταν ανάμεσα σε αυτούς που αποτέλεσαν τους πρώτους του κατοίκους.

Το 1935, στα πλαίσια προσπαθειών της ελληνικής κυβέρνησης να "εξελληνίσει" σε πανελλήνιο επίπεδο αρβανίτικα, σλαβικά, βενετσιάνικα κ.ά. ονόματα χωριών, το Πρίφτανι μετονομάστηκε σε Μοναστηράκι, όνομα που εμπνεύστηκε από μια γειτονική σπηλιά όπου κατά το παρελθόν ζούσε και μόναζε ένας μοναχός (<μοναστηράκι). 

Το ίδιο έτος, λειτούργησε για πρώτη φορά σχολείο που στεγαζόταν σε διώροφη πολυκατοικία. Έπειτα, αυτό μεταφέρθηκε σε νέο κτίσμα στο κέντρο του Μοναστηρακιού, εξυπηρετώντας, ως το μοναδικό μονοθέσιο δημοτικό της περιοχής, το ίδιο το χωριό αλλά και γειτονικούς, μικρότερους οικισμούς μέχρι τις αρχές της δεκαετίας του 2000, οπότε αυτό έκλεισε λόγω μικρού αριθμού μαθητών.

Πολιούχος του χωριού είναι ο Άγιος Νικόλαος. Σήμερα το Μοναστηράκι θεωρείται αγροτικό χωριό, με τους κατοίκους του να ασχολούνται σχεδόν αποκλειστικά με την καλλιέργεια εσπεριδοειδών και της ελιάς. Ο "Σύλλογος Αστερίων" οργανώνει κατά καιρούς διάφορες πολιτιστικές εκδηλώσεις στο χωριό. Το Μοναστηράκι εξυπηρετείται από λεωφορειακή γραμμή.

Πληθυσμός 
Το Μοναστηράκι παρουσίασε συνεχής πληθυσμιακή αύξηση απο το 1879 μέχρι και το 2001 αλλά έκτοτε ο πληθυσμός του έχει μειωθεί σημαντικά.

Παραπομπές

Χωριά του νομού Αργολίδας
Δήμος Άργους - Μυκηνών
Scandinavium

Το Scandinavium είναι  χώρος εκδηλώσεων στο Γκέτεμποργκ της Σουηδίας. Η κατασκευή του Scandinavium ξεκίνησε το 1969, μετά από δεκαετίες με αποτυχίες, και εγκαινιάστηκε στις 18 Μαΐου του 1971.

Το Scandinavium έχει επιλεγεί ως μια αρένα για πρωτάθληματα κλειστού χώρου τουλάχιστον πενήντα φορές, φιλοξενώντας εκδηλώσεις όπως το Παγκόσμιο Πρωτάθλημα χάντμπολ και χόκεϊ επί πάγου, τα ευρωπαϊκά πρωταθλήματα, τελικό του Davis Cup, και το 1985 στο διαγωνισμό τραγουδιού της Eurovision. Το Scandinavium είναι η αρένα της Φρελούντα ΧΚ μιας σουηδικής ομάδας που αγωνίζεται στο Πρωτάθλημα χόκεϊ επί πάγου Σουηδίας.

Γήπεδα χόκεϊ επί πάγου στη Σουηδία
Αίθουσες συναυλιών στη Σουηδία
Τσιναντέγα

Η Τσιναντέγα  (ισπανικά: Chinandega, ισπανική  προφορά ΔΦΑ: [tʃinanˈdeɣa]) είναι πόλη και έδρα του διαμερίσματος της Τσιναντέγα στη Νικαράγουα

Η Τσιναντέγα είναι η πέμπτη μεγαλύτερη πόλη της Νικαράγουας, με έναν πληθυσμό 121.793 κατοίκων (2006), και με 151,000 στο δήμο.

Ιστορία
Η πόλη βρίσκεται κοντά στα σύνορα με την Ονδούρα.

Η πόλη της Τσιναντέγα έχει το παρατσούκλι «Πόλη των Πορτοκαλιών» (Ciudad de las Naranjas). Το όνομα της είναι Νάουατλ προέλευσης, αν και η ακριβής έννοια της αμφισβητείται. Μπορεί να προέρχεται από τις λέξεις: Chinamitl-tacatl (Τσινάμιτλ-τάκατλ), «τόπος που περιβάλλεται από τους καλάμους».

Ήταν μια μικρή πόλη κατά τη διάρκεια της αποικιακής εποχής. 

Ο ισπανός χρονικογράφος μοναχός Αντόνιο Εσπινόθα Βάθκεθ περιγράφει την επίσκεψη του στη Τσιναντέγα το 1613 ως εξής: Η πόλη της Τσιναντέγα αποτελείται από πολλούς ινδιάνους, άφθονο καλαμπόκι, και όλους τους καρπούς της γης, και φαίνεται να είναι ένα κομμάτι παραδείσου.

Το 1842, ονομάστηκε πρωτεύουσα της βραχύβιας Ομοσπονδιακής Δημοκρατίας της Κεντρικής Αμερικής, και το 1858, έγινε το κέντρο ενός νέου διοικητικού διαμερίσματος.

Την 1η Νοεμβρίου 1998, η Τσιναντέγα είχε πληγεί από μαζικές πλημμύρες που προκάλεσε ο τυφώνας Μιτς.

Εκκλησίες

Ενορία της Παναγίας Σάντα Άνα

Η Ενορία της Παναγίας Σάντα Άνα είναι μια πολύ σημαντική εκκλησία της πόλης και έχει αντέξει τους σεισμούς.

Πηγές

Εξωτερικοί σύνδεσμοι 

 Στατιστικά Στοιχεία της Τσιναντέγα 

 Στατιστικά Στοιχεία της Τσιναντέγα 
 ViaNica: Chinandega 
 Nicatour: Chinandega 

Πόλεις της Νικαράγουας
Λόκας Ευβοίας

Ο Λόκας Ευβοίας είναι οικισμός του Δήμου Κύμης - Αλιβερίου, στην κεντρική Εύβοια, κτισμένος αμφιθεατρικά στους πρόποδες του ανατολικού τμήματος του βουνού της Δίρφυος και σε υψόμετρο 170 μέτρων. Έχει πληθυσμό 45 κατοίκους, σύμφωνα με την απογραφή του 2011. Τα περισσότερα από τα 85 σπίτια του παραμένουν κλειστά. Υπάγεται διοικητικά στην Τοπική Ενότητα Αγίου Βλασίου και είναι ένας από τους πιο παλιούς οικισμούς της περιοχής. Στο κάτω μέρος του χωρίου είναι οι πηγές Κολέθρα και Φλεγα. Όλη η περιοχή της Κύμης υδροδοτείται από τις πήγες αυτές. 

Χωριά του νομού Εύβοιας
Δήμος Κύμης - Αλιβερίου
Westland Welkin

Το Westland Welkin ήταν βρετανικό δικινητήριο βαρύ μαχητικό μεγάλου ύψους πτήσης (η αγγλική λέξη welkin σημαίνει "θόλος του ουρανού", δηλαδή τα ανώτερα στρώματα της ατμόσφαιρας). Αναπτύχθηκε στις αρχές του Δευτέρου Παγκοσμίου Πολέμου προκειμένου να αντιμετωπίσει τα αναγνωριστικά μεγάλου ύψους Junkers Ju 86P της Luftwaffe, καθώς και σαν αντίμετρο σε περίπτωση που οι Γερμανοί επιχειρούσαν βομβαρδισμούς από πολύ μεγάλα ύψη. Παρήχθη μικρός αριθμός Welkin διότι η γερμανική αεροπορία δεν πραγματοποίησε τέτοιου είδους βομβαρδισμούς.

Σχεδιασμός και ανάπτυξη 
Η κατασκευάστρια πρότεινε το σχέδιο P.14, που βασίζονταν στο προγενέστερο Westland Whirlwind, προκειμένου να καλύψει την απαίτηση F.4 του Υπουργείου Αεροπορίας. Επρόκειτο για ένα μεσοπτέρυγο δικινητήριο αεροσκάφος με πτέρυγες πολύ μεγάλου εκπετάσματος (21 m) και πιλοτήριο υπό πίεση, προκειμένου να σε πολύ μεγάλα ύψη (περ. στα 12.000 m). Στα 1941 το Υπουργείο ζήτησε την κατασκευή δύο πρωτοτύπων, που θα συμμετείχαν σε συγκριτικές δοκιμές με το ανταγωνιστικό Vickers Type 432. Προωθούνταν από κινητήρες  Rolls Royce Merlin Mk.76/77 και ήταν οπλισμένο με τέσσερα πυροβόλα Hispano των 20 mm.

Επιχειρησιακή ιστορία 
Όταν τα Welkin Mk.I ήταν έτοιμα να ενταχθούν σε παραγωγή, είχε καταστεί πλέον σαφές ότι η Luftwaffe δεν θα πραγματοποιούσε βομβαρδισμούς από μεγάλα ύψη. Αυτό είχε σαν συνέπεια να ολοκληρωθούν μόνο 77 αεροσκάφη, τα οποία δεν αξιοποιήθηκαν επιχειρησιακά. Δύο στάλθηκαν για εκπαίδευση πληρωμάτων στην αεροπορική βάση του Wittering. Πρωτάθηκε η ανάπτυξη μιας έκδοσης νυχτερινού μαχητικού, αλλά δεν εντάχθηκε σε παραγωγή. Η ύπαρξη των Welkin αποκαλύφθηκε στο κοινό μόνο μετά το τέλος του πολέμου.

Τα κυριότερα προβλήματα του αεροσκάφους αφορούσαν την συμπίεση στο κόκπιτ και τις πτέρυγές του, που είχαν μεγάλο πάχος και εκπέτασμα, με αποτέλεσμα να είναι πολύ εύκολο να παρουσιασθεί κατάσταση απώλειας στήριξης (stall).

Εκδόσεις 
 Welkin Mk.I
 Αεροσκάφος παραγωγής

 Welkin NF.Mk.II
 Πρωτότυπο νυχτερινό μαχητικό

Χρήστες 
 Ηνωμένο Βασίλειο
 RAF

Δείτε επίσης

Αεροσκάφη που σχετίζονται με την ανάπτυξη του Welkin 
 Westland Whirlwind

Παρόμοια αεροσκάφη 
 Vickers Type 432
 Hütter Hü 211

Κατάλογοι 
 Κατάλογος μαχητικών αεροσκαφών

Σημειώσεις

Παραπομπές

Βιβλιογραφία 

 
 Goulding, James and Robert Jones. "Meteor, Whirlwind and Welkin". Camouflage and Markings: RAF Fighter Command Northern Europe, 1936–45. London: Ducimus Books, 1971. ISBN 0-903234-00-9.
 
 James, Derek N. Westland: A History. Gloucestershire UK: Tempus Publishing Ltd., 2002. ISBN 0-7524-2772-5.
 Mondey, David. Westland (Planemakers 2). London: Jane's Publishing Company, 1982. ISBN 0-7106-0134-4.
 
 Webb, D. Collier. "Tested & Failed, Flight Test Accidents of the 1940s-1960s: Westland Welkin." Aeroplane Monthly, February 1996.
 
 
 </ref>

Welkin
Αεροσκάφη του Β' Παγκοσμίου Πολέμου
Εμβολοκινητήρια στρατιωτικά αεροσκάφη
Rai 1

Το κανάλι Rai 1 (μέχρι το Μάιο του 2010 γνωστό ως Rai Uno) είναι το πρώτο και κυριότερο τηλεοπτικό κανάλι του δημόσιου ραδιοτηλεοπτικού οργανισμού της Ιταλίας, το οποίο έχει την μεγαλύτερη τηλεθέαση στην χώρα. Πρόκειται για ένα κανάλι γενικού ενδιαφέροντος, επικεντρωμένο σε εκπομπές και ταινίες. Ο βασικός ανταγωνιστής του είναι το  Canale 5 της Mediaset, ιδιοκτησία της Fininvest S.p.A. η οποία ανήκει στον Σίλβιο Μπερλουσκόνι.

Επίσημη ιστοσελίδα

Τηλεόραση στην Ιταλία
Ντέιβιντ Ράμσεϊ

Ο Ντέιβιντ Ράμσεϊ  (γεννήθηκε 17 Νοεμβρίου, το  1971) είναι Αμερικάνος ηθοποιός, ευρέως γνωστός για τους ρόλους του στο Showtime στην τηλεοπτική σειρά Dexter ως Anton Briggs, στην ταινία Mother and Child, και αυτή την στιγμή στην τηλεοπτική σειρά Arrow ως Τζον Ντιγκλ.

Προσωπική Ζωή και Καριέρα
Ο Ράμσεϊ γεννήθηκε στο  Detroit του Michigan . Από 1997 έως το 1998 , εμφανίστηκε στην κωμική σειρά  UPN Good News, πρωταγωνιστώντας ως πάστορας David Randolph .Το 2000, πρωταγωνίστησε ως  Muhammad Ali στο τηλεοπτικό κανάλι Fox στην τηλεοπτική ταινία Ali: An American Hero. Αργότερα εκείνο το έτος, εμφανίστηκε στο Pay It Forward ξεκινώντας έναν επαναλαμβανόμενο ρόλο στο For Your Love. Επίσης, έχει υποδυθεί επαναλαμβανόμενους ρόλους σε  All of Us, The West Wing, CSI: Crime Scene Investigation, Ghost Whisperer, Wildfire and Hollywood Residential. Το 2008 με 2009, εμφανίστηκε σε 17 επεισόδια στο  Dexter . Επιπλέον, εμφανίστηκε στο Grey's Anatomy το 2010.

Ο Ράμσεϊ εμφανίστηκε στην δραματική σειρά  Outlaw το 2010, και το 2012 εντάχθηκε στο κύριο καστ της τηλεοπτικής σειράς  Arrow ως John Diggle.

Φιλμογραφία

Παραπομπές

Εξωτερικοί Σύνδεσμοι
Λουλζίμ Μπασά

Ο Λουλζίμ Μπάσα () είναι Αλβανός πολιτικός που υπηρέτησε ως πρόεδρος του Δημοκρατικού Κόμματος της Αλβανίας, του κύριου κόμματος της αντιπολίτευσης, από το 2013 έως τις 21 Μαρτίου 2022 όταν παραιτήθηκε από την ηγεσία του κόμματος.  

Ο Μπάσα εξελέγη πρόεδρος του Δημοκρατικού Κόμματος της Αλβανίας τον Σεπτέμβριο του 2013 μετά την εκλογική ήττα του Δημοκρατικού Κόμματος που τους έστειλε στην αντιπολίτευση. Στις Αλβανικές βουλευτικές εκλογές 2021, έγινε ο πρώτος ηγέτης της αντιπολίτευσης στην αλβανική ιστορία που έχασε δύο γενικές εκλογές στη σειρά, αν και ο Μπάσα ισχυρίστηκε ότι οι απώλειες προήλθαν ως αποτέλεσμα σημαντικής εκλογικής παρέμβασης του κυβερνώντος Σοσιαλιστικού Κόμματος.

Με περισσότερα από 8 χρόνια στο τιμόνι του Δημοκρατικού Κόμματος της Αλβανίας, ο Λουλζίμ Μπάσα είναι ο δεύτερος μακροβιότερος πρόεδρος του κόμματος μετά τον Σαλί Μπερίσα, ο οποίος ήταν επικεφαλής για συνολικά 16 χρόνια. . Ο Μπάσα έχει διατελέσει δύο φορές βουλευτής, την περίοδο 2005-2009 εκπροσωπώντας τα Τίρανα και την περίοδο 2009-2011 εκπροσωπώντας το Ελμπασάν. Ήταν υπουργός εξωτερικών της Αλβανίας την περίοδο 2007-2009 και υπουργός εσωτερικών την περίοδο 2009-2011, στην κυβέρνηση Σαλί Μπερίσα. Την περίοδο 2011-2015 διατέλεσε δήμαρχος στα Τίρανα.

Παραπομπές 

Αλβανοί πολιτικοί
Υπουργοί εξωτερικών
Δήμαρχοι
Ζοάο Χαβελάνζε

Ο Ζοάο Χαβελάνζε (Jean-Marie Faustin Godefroid "João" de Havelange, 8 Μαΐου 1916 – 16 Αυγούστου 2016) ήταν Βραζιλιάνος δικηγόρος, επιχειρηματίας και αθλητικός παράγοντας, που διετέλεσε πρόεδρος της FIFA για 24 χρόνια, από το 1974 ως το 1998.

Βιογραφία
Ο Χαβελάνζε γεννήθηκε τον Μάιο του 1916 στο Ρίο ντε Τζανέιρο. Ο πατέρας του ήταν έμπορος όπλων, ο οποίος είχε μεταναστεύσει στη Βραζιλία από το Βέλγιο. Ο Χαβελάνζε ήταν εξαιρετικός μαθητής στο σχολείο και έγινε δεκτός στη Νομική Σχολή του Ομοσπονδιακού Πανεπιστημίου Φλουμινένσε στο Ρίο, απ' όπου αποφοίτησε ως διδάκτωρ Νομικής σε ηλικία 24 ετών. Εργάστηκε αρχικά ως νομικός σύμβουλος στην εταιρεία υπεραστικών λεωφορείων  Auto Viação Jabaquara και αργότερα έγινε πρόεδρος και γενικός διευθυντής της δικής του εταιρείας λεωφορείων, της Viação Cometa S/A. Επίσης, ήταν πρόεδρος της εταιρείας χημικών και μεταλλουργίας Orwec Química e Metalurgia Ltda.

Υπήρξε αθλητής της κολύμβησης και της υδατοσφαίρισης, ενώ στους Ολυμπιακούς Αγώνες του 1956 στη Μελβούρνη ήταν αρχηγός αποστολής της Βραζιλίας. Από το 1958 ως το 1973 ήταν πρόεδρος της Βραζιλιάνικης Συνομοσπονδίας Αθλητισμού (Confederação Brasileira de Desportos, CBD).

Το 1974 εκλέχθηκε πρόεδρος της FIFA, θέση την οποία κατείχε για 24 χρόνια, μέχρι το 1998. Ήταν ο πρώτος μη Ευρωπαίος που κατέλαβε αυτή τη θέση, και είχε σημαντική υποστήριξη σε Βόρεια και Νότια Αμερική, Ασία και Αφρική. Επί των ημερών του τα έσοδα της FIFA πολλαπλασιάστηκαν, καθώς προσέλκυσε επιχειρηματικούς γίγαντες ως χορηγούς, όπως η Adidas και η Coca-Cola, ενώ διαπραγματεύτηκε πολύ αποτελεσματικά και την πώληση των τηλεοπτικών δικαιωμάτων για τις μεταδόσεις των αγώνων του Παγκοσμίου Κυπέλλου. Επίσης, αύξησε τον αριθμό των ομάδων της τελικής φάσης του Παγκοσμίου Κυπέλλου από 16 σε 32. Καθιέρωσε νέες σημαντικές διοργανώσεις όπως το  Παγκόσμιο Πρωτάθλημα ποδοσφαίρου γυναικών,  Παγκόσμια Κύπελλα κάτω των 20 ετών,  Κύπελλο Συνομοσπονδία και το  Παγκόσμιο Κύπελλο Συλλόγων.
Ήταν επίσης μέλος και ισχυρός παράγοντας της Διεθνούς Ολυμπιακής Επιτροπής (ΔΟΕ) από το 1963 έως το 2011, το μακροβιότερο μέλος της.

Ταυτόχρονα όμως, έγινε στόχος έντονων επικρίσεων και καταγγελιών για διαφθορά, κακοδιαχείριση και δωροδοκίες. Το βιβλίο του Ντέιβιντ Γιάλοπ, How They Stole the Game, έργο ενός εξαιρετικού ερευνητή δημοσιογράφου, που δημοσιεύτηκε το 1999 (το έτος μετά την τελευταία θητεία του στην προεδρία της FIFA) παρουσιάζει μια εικόνα τεράστιας διαφθοράς, ανελέητης ίντριγκας, αδυσώπητης απληστίας. Η FIFA του αφαίρεσε τον ρόλο του επίτιμου προέδρου όταν ήρθαν στο φως μερικές από τις παρατυπίες του. Από τους πιο διάσημους επικριτές του ήταν ο Ντιέγκο Μαραντόνα, που τον είχε προσβάλει δημόσια σε πολλές περιπτώσεις, ενώ σε σύγκρουση είχε έρθει και με τον Πελέ. 

Τον διαδέχθηκε ο στενός φίλος του Ζεπ Μπλάτερ, τον οποίο ο Χαβελάνζε είχε γενικό γραμματέα στη FIFA από το 1981.

Παραπομπές 

Αιωνόβιοι
Βραζιλιάνοι αθλητές της κολύμβησης
Βραζιλιάνοι υδατοσφαιριστές
Μέλη Διεθνούς Ολυμπιακής Επιτροπής
Πρόεδροι της FIFA
Μέλη του Τάγματος της Αξίας της FIFA
Κολυμβητές στους Θερινούς Ολυμπιακούς Αγώνες 1936
Ντιέγκο Κόστα

Ο Ντιέγκο ντα Σίλβα Κόστα (πορτογαλικά: Diego da Silva Costa, 7 Οκτωβρίου 1988) είναι πολιτογραφημένος Ισπανός ποδοσφαιριστής με καταγωγή απο τη Βραζιλία, ο οποίος αγωνίζεται ως επιθετικός για τη Γουλβς. 

Ο Κόστα γεννήθηκε στη Βραζιλία και πολιτογράφηκε ως Ισπανός μετά από εφτά χρόνια δράσης στο ισπανικό πρωτάθλημα. Παρά το γεγονός ότι αναγνωρίστηκε ως ταλαντούχος επιθετικός, ο Κόστα έλαβε κριτική για αντιαθλητική συμπεριφορά κατά των αντιπάλων του.

Ξεκίνησε την καριέρα του στη Μπράγκα και στην ΦΚ Πεναφιέλ στην Πορτογαλία και μετεγράφη στην Ατλέτικο Μαδρίτης το 2007. Δόθηκε ως δανεικός στη Μπράγκα, στη Θέλτα Βίγο και στην Αλμπαθέτε Μπαλομπιέ, ενώ το 2009 μετεγράφη στην Ρεάλ Βαγιαδολίδ. Την επόμενη χρονιά επέστρεψε στην Ατλέτικο Μαδρίτης και έπαιζε βασικό ρόλο στην επιθετική γραμμή της ομάδας, πετυχαίνοντας 27 τέρματα στο πρωτάθλημα Ισπανίας 2013-14 που κατέκτησε η Ατλέτικο. Το 2014 μετεγράφη στην Τσέλσι για το ποσό των 32 εκατομμυρίων λιρών. Πέτυχε 21 τέρματα στην πρώτη του χρονιά στην Αγγλία, κερδίζοντας την Πρέμιερ Λιγκ και το Λιγκ Καπ. Το 2018 επέστρεψε στην Ατλέτικο Μαδρίτης και το 2021 συνέχισε την καριέρα του στην βραζιλιάνικη Ατλέτικο Μινέιρο. Στις 12 Σεπτεμβρίου 2022 επέστρεψε στην Πρέμιερ Λιγκ όταν και ανακοινώθηκε από την Γουλβς.

Ως διεθνής, ο Κόστα εκπροσώπησε την εθνική Βραζιλίας το 2013, αλλά αργότερα αποφάσισε να αγωνιστεί για την Ισπανία, καθώς έλαβε ισπανική υπηκοότητα τον Σεπτέμβριο του 2013. Έκανε το ντεμπούτο του για την εθνική Ισπανίας τον Μάρτιο του 2014 και συμπεριλήφθη στη σύνθεση της εθνικής για το Παγκόσμιο Κύπελλο Ποδοσφαίρου 2014.

Παραπομπές

Εξωτερικοί σύνδεσμοι

Σελίδα του ποδοσφαιριστή στην επίσημη ιστοσελίδα της Τσέλσι

Ισπανοί ποδοσφαιριστές
Ποδοσφαιριστές Εθνικής Ισπανίας
Ποδοσφαιριστές Τσέλσι ΦΚ
Ποδοσφαιριστές Πρέμιερ Λιγκ
Ποδοσφαιριστές Ατλέτικο Μαδρίτης
Ποδοσφαιριστές Πριμέρα Ντιβιζιόν
Ποδοσφαιριστές Παγκοσμίου Κυπέλλου 2014
Ποδοσφαιριστές Παγκοσμίου Κυπέλλου 2018
Επιθετικοί ποδοσφαιριστές
Πολιτογραφημένοι πολίτες της Ισπανίας
Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Norwegian Broadcasting Corporation

Η εταιρία NRK (συντομογραφία της νορβηγικής: Norsk rikskringkasting AS, στα αγγλικά ως Norwegian Broadcasting Corporation) είναι το νορβηγικό δίκτυο καναλιών και ραδιοφώνων της χώρας. Είναι η κρατική τηλεόραση της Νορβηγίας και το μεγαλύτερο κανάλι της χώρας των στη Νορβηγία. Η NRK εκπέμπει τρία εθνικά τηλεοπτικά κανάλια και τρία εθνικά ραδιοφωνικά κανάλια σε DVB-T, καλωδιακή, δορυφορική και IPTV. Επίσης περιλαμβάνει διάφορους ψηφιακούς ραδιοφωνικούς σταθμούς. Όλες οι ραδιοφωνικοί σταθμοί της NRK είναι διαθέσιμοι στην ιστοσελίδα, NRK.no. Προσφέρει επίσης ένα εκτεταμένο πρόγραμμα στην υπηρεσία της τηλεόρασης. Η NRK είναι ένα από τα πρώτα μέλη της Ευρωπαϊκής Ραδιοτηλεοπτικής Ένωσης.

Οικονομικά 
Το 94% της χρηματοδότησης της NRK προέρχεται από ένα υποχρεωτικό ετήσιο φόρο που καταβάλλεται από όποιον κατέχει ή χρησιμοποιεί μια τηλεόραση ή συσκευή ικανή να λαμβάνει τηλεοπτικές μεταδόσεις. Το υπόλοιπο προέρχεται από εμπορικές δραστηριότητες, όπως το πρόγραμμα και πωλήσεις DVD, τα spin-off προϊόντα και από ορισμένους χορηγούς.

Χρονολόγιο 
 Η Kringkastningselskapet ήταν η προκάτοχός της NRK,από το 1925,όπου ξεκίνησε να μεταδίδει.
 Το 1933 ιδρύθηκε η NRK.
 Ακολουθάει το μοντέλο του BBC και από το 1975 έβαλε στόχο να καλύψει με τη μετάδοση της όλη τη Νορβηγία.
 Εισήγαγε την καλωδιακή τηλεόραση το 1982.
 Το 1986 εισήγαγε τη δορυφορική τηλεόραση.
 Το 1992 έβγαλε στον αέρα το δεύτερο της κανάλι TV2
 Το 1950 έγινε ένα από τα πρώτα μέλη της Ευρωπαϊκής Ραδιοτηλεοπτικής Ένωσης.
 Το 1954 άρχισε να εκπέμπει τις πρώτες τηλεοπτικές εκπομπές.
 Το 1993 ξεκίνησε να μεταδίδει από το ραδιόφωνο.
 Δημιούργησε το κανάλι NRK Super το 2007.
 Το 1996 άνοιξε το δεύτερο δημόσιο κανάλι το NRK2.

Τηλεοπτικά Κανάλια 
Τα τηλεοπτικά κανάλια είναι τρία:
 NRK1
 NRK2
 NRK3

Ραδιόφωνο 
Τα ραδιοφωνικά κανάλια είναι 13,αλλά υπάρχουν και περιφερειακοί σταθμοί:
 NRK P2
 NRK P3
 NRK mP3 
 NRK Alltid nyheter 
 NRK Super 
 NRK P1+ 
 NRK P13 
 NRK Sápmi 
 NRK Båtvær 
 NRK Folkemusikk 
 NRK Jazz 
 NRK Klassisk

Δραστηριότητες και πρωτοβουλίες 
Η NRK διοργανώνει σε συνεργασία με επιλεγμένους φορείς τον τηλεμαραθώνιο TV-aksjonen που είναι ένας ετήσιος έρανος για τη συγκέντρωση χρημάτων για φιλανθρωπικούς σκοπούς. Καθιερώθηκε το 1974 και απευθύνεται σε όλους τους πολίτες της Νορβηγίας. Κατά την εκδήλωση γίνονται δωρεές από εταιρείες και ιδιωτικά πρόσωπα, άμεσα στον επιλεγμένο φορέα. Το σημαντικότερο κομμάτι των χρημάτων συγκεντρώνεται από τους σχεδόν 100.000 εθελοντές σε ολόκληρη τη χώρα, που πηγαίνουν από πόρτα σε πόρτα με κουτιά συγκέντρωσης χρημάτων. Η συγκέντρωση χρημάτων γίνεται την ίδια μέρα με την τηλεμαραθώνιο και ο σκοπός για τον οποίο θα διατεθούν τα χρήματα καθορίζεται από την ερανική επιτροπή του σταθμού NRK.

Το σύνθημα για την εκστρατεία του 2015 είναι «Μπορούμε ακόμα να σώσουμε τα τροπικά δάση». Τα χρήματα προβλέπεται να διατεθούν για την ενίσχυση της προσπάθειας για τη διατήρηση των τροπικών δασών σε μεγάλες και περιβαλλοντικά σημαντικές εκτάσεις, στη Βραζιλία, το Περού, το Κονγκό και τη Νέα Γουινέα.

Παραπομπές

Εξωτερικοί σύνδεσμοι

Τηλεόραση στη Νορβηγία
Αυτόνομη επαρχία Γκόρνο-Μπανταχσάν

Η Αυτόνομη επαρχία Γκόρνο-Μπανταχσάν (στα Περσικά:ولایت مختار کوهستان بدخشان/, στα Τατζικικά:Вилояти Мухтори Кӯҳистони Бадахшон) είναι αυτόνομη περιοχή (63.200 τ. χλμ., 220.600 κάτ. το 2009) του Τατζικιστάν, με πρωτεύουσα την πόλη Χορόγκ (Khorug, 28.900 κάτ. το 2002). Συνορεύει στα Α με την Κίνα και στα Ν και Δ με το Αφγανιστάν. Η οικονομία της είναι κυρίως αγροτική, στο ανατολικό της όμως τμήμα είναι ανεπτυγμένη και η κτηνοτροφία. Στην περιοχή υπάρχουν μικροί υδροηλεκτρικοί σταθμοί. Στο Γ.Μ. υπάρχουν ορυχεία χρυσού, ημιπολύτιμων λίθων, αμιάντου κ.ά. Στην πρωτεύουσα λειτουργεί βιολογικό ινστιτούτο της Ακαδημίας Επιστημών του Τατζικιστάν.  Οι ανασκαφές έχουν φέρει στο φως ερείπια μεγάλων οχυρών των πρώτων χριστιανικών αιώνων. Σε τάφους βρέθηκαν μπρούντζινα γυναικεία κοσμήματα και λαβές μαχαιριών με παραστάσεις αλόγων και τράγων. Στην περιοχή είναι ανεπτυγμένη η λαϊκή βιοτεχνία ξυλόγλυπτων μικροαντικειμένων και πλεκτών καλτσών με πολύχρωμα γεωμετρικά σχέδια. Η αυτονομία της χρονολογείται από τον Ιανουάριο του 1925.

Παραπομπές

Εξωτερικοί σύνδεσμοι
Μπανταχσάν

Επαρχίες Του Τατζικιστάν
Αυτόνομη επαρχία Γκόρνο-Μπανταχσάν
Σκραπ

Με τον όρο σκραπ εννοούνται ανακυκλώσιμα υλικά, απόβλητα της βιομηχανικής παραγωγής και της κατανάλωσης, όπως τμήματα αυτοκινήτων, αεροσκαφών (σχετικά νέα έννοια), οικοδομικά υλικά κ.ά. Αντίθετα από τα απορρίμματα, το σκραπ έχει οικονομική αξία, ειδικά μεταλλικά και άλλα μη μεταλικά υλικά που μπορούν να ανακυκλωθούν. Η λέξη προέρχεται από την αρχαία σκανδιναβική γλώσσα, [skrapa] και η πρώτη γνωστή χρήση της μαρτυρείται στον 14ο αι..

Αναφέρονται δύο τύποι σκραπ, το νέο και το παλαιό. Το νέο είναι αποτέλεσμα βιομηχανικών διεργασιών και επιστρέφει στη διαδικασία παραγωγής μέσω της ανακύκλωσης. Το παλαιό σκραπ προέρχεται από το τέλος του κύκλου ζωής βιομηχανικών και βιοτεχνικών προϊόντων και αποτελεί συνήθως τμήμα κραμάτων, πλαστικών και άλλων υλικών, που χρειάζονται επεξεργασία για την ανάκτηση των ανακυκλώσιμων υλικών.

Η περισυλλογή σκραπ στο παγκόσμιο πλαίσιο και κυρίως στις μεγάλες πόλεις γίνεται επισήμως από εταιρείες περισυλλογής και διαλογής. Σε ό,τι αφορά στο εθνικό πλαίσιο ανεπισήμως αποτελεί τμήμα παραεμπορίου με μεγάλο ετήσιο τζίρο.

Παραπομπές σημειώσεις

Εξωτερικοί σύνδεσμοι

Σκραπ στο Curlie
OSHA Guidelines for Recyling Scrap Metal
How to make money recycling scrap metal

Διαχείριση απορριμμάτων
Ανακύκλωση
HRT

Η δημόσια κρατική τηλεοπτική και ραδιοφωνική εταιρεία της Κροατίας HRT ,(κροατικά: Hrvatska radiotelevizija, HRT) είναι μια κροατική εταιρεία της δημόσιας ραδιοτηλεόρασης. Λειτουργεί αρκετά ραδιοφωνικά και τηλεοπτικά κανάλια.Το 2011, περισσότερο από το 80% των εσόδων της HRT ήρθε από τα τέλη που έπρεπε να πληρώσουν οι Κροάτες, με κάθε νοικοκυριό στην Κροατία να υποχρεούται να πληρώσει 79 HRK (10 €) ανά μήνα για την δημόσια τηλεόραση, ενώ το υπόλοιπο καλύβεται από τη διαφήμιση (η οποία περιορίζεται από το νόμο).

Τηλεόραση και Ραδιόφωνο

Τηλεόραση 
 HRT1 - Το πρώτο τηλεοπτικό κανάλι. Μεταδίδει ειδήσεις απο τον κόσμο.
 HRT2 - Το δεύτερο τηλεοπτικό κανάλι.
 HRT3
 HRT4

Ραδιόφωνο 
 HR1 - Ο κύριος σταθμς σε εθνικό επίπεδο, κυρίως σοβαρά θέματα ραδιοτηλεόρασης προγραμματισμού, ειδήσεις κάθε ώρα με παλιά και τοπική ποπ μουσική.
 HR2 - Μεταδίδει κυρίως ψυχαγωγικά προγράμματα, συμπεριλαμβανομένων λαϊκή μουσική και με ειδήσεις.
 HR3 - Μεταδίδει μουσική παλιά και σύγχρονη.

Εξωτερικοί σύνδεσμοι 

Τηλεόραση στην Κροατία
Μέλη της Euranet
Ericsson Globe

Το Στάδιο Γκλόμπεν (Ericsson Globe, αρχικά γνωστό ως Stockholm Globe Arena) είναι ένας κλειστός χώρος για αγώνες και συναυλίες στη Σουηδία. Βρίσκεται στην περιοχή Johanneshov της Στοκχόλμης (Stockholm Globe City). Η Ericsson Globe είναι μέχρι και σήμερα το μεγαλύτερο ημισφαιρικό κτίριο στον κόσμο και χρειάστηκαν δυόμισι χρόνια για να κατασκευαστεί. Διαμορφωμένο σαν μια τεράστια λευκή μπάλα, έχει διάμετρο 110 μέτρα (361 πόδια) και εσωτερικό ύψος 85 μέτρα (279 πόδια). Ο όγκος του κτιρίου είναι 605.000 κυβικά μέτρα (21.188.800 κυβικά πόδια). Έχει χωρητικότητα 16.000 θεατών για παραστάσεις και συναυλίες, και 13.850 για το χόκεϊ επί πάγου. Το σχήμα του κλειστού σταδίου αντιπροσωπεύει τον ήλιο στη Σουηδία γιατί έχουν τη μεγαλύτερη κλίμακα στον κόσμο του Ηλιακού Συστήματος. Στις 2 Φεβρουαρίου του 2009, τα δικαιώματα ονομασίας της Globe Arena της Στοκχόλμης επίσημα αποκτήθηκε από τη σουηδική εταιρεία τηλεπικοινωνιών Ericsson, και έγινε γνωστή ως η Ericsson Globe.

Ένοικοι 
Το στάδιο χρησιμοποιείται συχνά, κατά κύριο λόγο για αγώνες χόκεϊ επί πάγου, και είναι η πρώην έδρα της AIK, της Τζουργκάρντεν, και της Χάμαρμπι. Άνοιξε το 1989 και τα καθίσματα (από το 2005) είναι στον αριθμό 13.850 για αγώνες χόκεϊ επί πάγου, αλλά χρησιμοποιείται επίσης για μουσικές παραστάσεις, καθώς και άλλα αθλήματα εκτός από το χόκεϊ επί πάγου, για παράδειγμα, για ποδόσφαιρο Σάλας (ποδόσφαιρο σε κλειστό χώρο). Ο ιδιοκτήτης είναι ηFCA Fastigheter. Η τρίτη ομάδα που αναγκάστηκε να παίξει ένα παιχνίδι για το πρωτάθλημα σε αυτό το γήπεδο ήταν η Huddinge IK.(τρία εντός έδρας παιχνίδια εκεί, όλα το 1993), και από τη Χάμαρμπι (20 εγχώρια παιχνίδια στο Στάδιο Γκλόμπεν) και η AC Camelen (ένα παιχνίδι το 1998, σε πρωτάθλημα έκτης κατηγορίας, με 92 θεατές). Το πρώτο διεθνές παιχνίδι που παίχτηκε στο στάδιο Γκλόμπεν ήταν μεταξύ της Χάμαρμπι (Σουηδία) και η Jokerit (Φινλανδία),μερικές εβδομάδες πριν από το μεγάλο επίσημο άνοιγμα, αν και οι παίκτες ήταν μόλις 12 ετών. Το παιχνίδι ήταν ενας φιλικός αγώνας. Η αρένα φιλοξένησε τον τελικό του 45ου Διαγωνισμόυ Τραγουδιού της Eurovision το 2000. Επίσης, φιλοξένησε τους 2 ημιτελικούς και τον τελικό του 61ου Διαγωνισμόυ Τραγουδιού της Eurovision το 2016, που ήταν μια παραγωγή της Sveriges Television.

Έργα

Ένα μικρό σπίτι από αλουμίνιο, με μέγεθος 12 τετραγωνικά μέτρα (130 τετραγωνικά πόδια), τοποθετήθηκε στην οροφή του σταδίου στις 26 Μαΐου 2009. Η πρόθεση του καλλιτέχνη είναι να παρουσιάσει δύο σημαντικά σύμβολα για τη Σουηδία: την υψηλή τεχνολογία του σταδίου Globe και το παραδοσιακό στοιχείο, σαν ένα απλό εξοχικό σπίτι στην ύπαιθρο Falu με κόκκινες γωνίες, βαμμένο σε λευκό χρώμα. Το σπίτι αυτό είχε τοποθετηθεί σε κάποια απόσταση από την κορυφαία θέση του κόσμου. Ο καλλιτέχνης με αυτό τον τρόπο θέλει να καταφέρει τελικά να τοποθετήσει κάτι παρόμοιο στη Σελήνη. Το σπίτι παρέμεινε μέχρι τον Οκτώβριο του 2009.

Παραπομπές

Αίθουσες συναυλιών στη Σουηδία
Γήπεδα χόκεϊ επί πάγου στη Σουηδία
Saab Arena

Η Saab Arena είναι ένας κλειστός χώρος στη Σουηδία και χρησιμοποιείται για αθλητικές διοργανώσεις και συναυλίες. Το γήπεδο λεγόταν από το 2004 μέχρι το 2014, (Cloetta Center). Άνοιξε το 2004 και η μέγιστη χωρητικότητα του είναι 8.500 θεατές σε αθλητικές διοργανώσεις ενώ σε συναυλίες μπορεί να φτάσει μέχρι τις 11.500 θεατές. Το γήπεδο ανήκει στην αθλητική ομάδα Linköpings HC, που το χρησιμοποιεί για χόκεϊ επί πάγου. Η αρένα έχει επίσης φιλοξενήσει τους ημιτελικούς του Melodifestivalen (μουσική εκδήλωση που στέλνει τον νικητή να αντιπροσωπεύσει τη Σουηδία στην Eurovision, το 2005, το 2008 και το 2011.

Eurovision 2016 
Στις 1 Ιουνίου του 2015 ανακοινώθηκε ότι θα είναι μια από τις υποψήφιες αρένες που θα φιλοξενήσουν τον διαγωνισμό της Eurovision 2016

Αίθουσες συναυλιών στη Σουηδία
Γήπεδα χόκεϊ επί πάγου στη Σουηδία